Jou fliekgids vir die week: 13 - 20 Mei
JY LEES NOU Jou fliekgids vir die week: 13 - 20 Mei
Amy was die wenner van 2015 se Oscar vir beste dokumentêre film. Daar was groot afwagting vir dié prent van Asif Kapadia en dis met uitstekende resensies ontvang. Amy vertel Amy Winehouse se storie, maar nie die een wat jy in die media lees nie, nié die een oor dwelms en selfverwoesting nie. Kapadia vertel eerder die storie van die talentvolle jazz-sanger en -liedjieskrywer wat meer bekend geword het as wat sy of haar familie ooit sou kon raai, en oor wat daardie roem aan haar en haar verhoudings gedoen het. Beslis ’n "moet-sien" vir enige aanhanger van haar musiek.
Jy kan lankal nie meer sê dat animasiefilms net vir die jongspan is nie. Deesdae kan oud en jonk hierdie films saam geniet. Angry Birds vertel van ’n eiland vol gelukkige, landgebonde voëls wat skielik besoek kry van ’n ras groen varkies. Drie onwaarskynlike helde gaan vind meer uit oor hul eiland en oor hoe hulle dit teen dié nuwe bewoners kan beskerm.
Hierdie naweek is ook die laaste naweek van Cinema Nouveau se Europese Film Fees. Elke dag tot en met die 15de Mei draai Europese films in Johannesburg, Kaapstad, Pretoria en Durban. Maak seker jy gaan kyk na die skedule vir iets wat jou kennis van films sal verbreed en jou kop met nuwe stories van oor die waters sal vul.
Die volgende Suid-Afrikaanse rolprente is ook op die grootskerm te sien.
Die wêreld gons steeds oor dié rolprente.
Oscars: Húlle is benoem